Զբոսաշրջության այս ճյուղը կարևորում է գրականությունը և հատկապես դասական գրականությունը, ինչը գեղագիտական հաճույք է պատճառում զբոսաշրջիկներին: Գրական զբոսաշրջության ժամանակ զբոսաշրջիկներն այցելում են վայրեր, որոնք կապված են գրականության ու մշակույթի ոլորտում մեծ դերակատարություն ունեցած ու հայտնի անձանց հետ: Սովորաբար գրական զբոսաշրջիկները հայտնի բանաստեղծների ու գրողների ստեղծագործությունները սիրող անձինք են և ցանկանում են այցելել այն վայրերը, որոնցից ներշնչվել են իրենց սիրելի գրողներն ու բանաստեղծները: Նույնիսկ այն վայրերը, որոնց մասին խոսվել է որևէ ստեղծագործության մեջ, գրավիչ են գրական զբոսաշրջիկների համար: Այս ոլորտում հատկապես կարևորվում են գրական իրադարձությունները, փառատոնները: Բազմաթիվ զբոսաշրջիկներ ցանկանում են մոտիկից տեսնել Բրիտանիայում Շեքսպիրի տուն թանգարանը, Գյոթեի թանգարանը Ֆրանկֆուրտում, Դոստոևսկու տուն- թանգարանը Ռուսաստանում և իրանցի բանաստեղծ Շահրիարի թանգարանը: